“ศบค.” เผยผู้ป่วยโควิดดับอีก 1 ติดเชื้อเพิ่ม 73 ราย ยอดสะสม 27,876 คน
“ศบค.” เผยผู้ป่วยโควิดดับอีก 1 ติดเชื้อเพิ่ม 73 ราย ยอดสะสม 27,876 คน 
“ศบค.” เผยผู้ป่วยโควิดดับอีก 1 ติดเชื้อเพิ่ม 73 ราย ยอดสะสม 27,876 คน
22 มี.ค. 2564

พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (22 มี.ค.64) ระบุพบผู้ป่วยยืนยันติดเชื้อรายใหม่ 73 ราย เป็นผู้ติดเชื้อในประเทศ 66 ราย กระจายอยู่ใน 9 จังหวัด ประกอบด้วย กรุงเทพมหานคร สมุทรสาคร นครปฐม ปทุมธานี นนทบุรี สมุทรปราการ ชลบุรี ราชบุรี เพชรบุรี โดยเป็นผู้ป่วยที่มาจากระบบเฝ้าระวังและระบบบริการฯ 22 ราย คัดกรองเชิงรุก 44 ราย  และเป็นผู้ที่เดินทางมาจากต่างประเทศ เข้าพักในสถานที่กักกันที่รัฐจัดให้ (State Quarantine) 7 ราย
ทั้งนี้ ทำให้จำนวนผู้ป่วยยืนยันสะสมในประเทศล่าสุดเพิ่มขึ้นเป็น 27,876 ราย แบ่งเป็นผู้ป่วยที่ติดเชื้อภายในประเทศ 24,892 ราย ตรวจคัดกรองเชิงรุก 15,492 ราย และผู้เดินทางมาจากต่างประเทศ 2,984 ราย เข้าสถานที่กักกันที่รัฐจัดให้ 2,357 ราย รักษาหายป่วยเพิ่ม 65 ราย รักษาหายแล้วรวม 26,663 ราย ยังรักษาอยู่ 1,122 ราย มีผู้เสียชีวิต 1 ราย ผู้เสียชีวิตสะสมเพิ่มขึ้นเป็น 91 ราย

